**Seminarixoko aretoaren erabilera arautzeko ordenantza idatzi aurreko kontsulta publikoa bideratzeko iragarkia**

39/2015 Legeak –urriaren 1ekoak, Administrazioen Publikoen Prozedura Erkideari buruzkoak– berrikuntzak ezarri ditu Administrazio publikoen legegintza-ekimena eta erregelamenduak egiterakoan; besteak beste, herritarren iritzia eta etorkizuneko arauak ustez ukitu ahal dituen antolakunde ordezkagarrienen iritzia jasotzeko beharra.

39/2015 Legeak –urriaren 1ekoak, Administrazioen Publikoen Prozedura Erkideari buruzkoak– bere 133 artikuluan hau xedatzen du:

 *“1.- Legearen edo erregelamenduaren proiektua edo aurreproiektua prestatu baino lehen, kontsulta publiko bat bideratuko da administrazio eskudunaren webgunearen bitartez, eta jasoko da zer iritzi duten etorkizuneko arauak uki ditzakeen subjektuek eta antolakunderik ordezkagarrienek puntu hauei buruz:*

*a) Ekimenaren bitartez konpondu nahi diren arazoak.*

*b) Arau hori onestea, beharrezko eta egoki den.*

*c) Arauaren helburuak.*

*d) Izan litezkeen bestelako aukera erregulatzaile eta ez-erregulatzaileak.”*

Bergarako Udalaren asmoa da Seminarixoko aretoaren erabilera arautzeko ordenantza onartzea.

39/2015 Legeak ezartzen duen prozedura betetzeko, Bergarako Udalak erabaki du, Seminarixoko aretoaren erabilera arautzeko ordenantza onartu aurretik, aurretiazko kontsulta publikoa burutzea.

Beraz, herritarrek, erakundeek eta elkarteek, hala iritziz gero, parte hartu ahal izango dute ekarpenak aurkeztuz **2018ko urriaren 25era arte,** bi bide hauen bidez:

* Posta elektronikoaren postontzi honen bidez: idazkaritza@bergara.eus .
* Udalaren Erregistro orokorrean aurkeztutako iradokizunen bidez (San Martin Agirre plaza 1).

**EKIMENAREN BITARTEZ KONPONDU NAHI DIREN ARAZOAK**

Udalak egokitu berri duen Seminarixoko aretoan Udalak antolatutako ekintzez gain, beste entitate batzuek antolatutako ekintzak ere aurrera eramatea nahi du, eta hori egin ahal izateko baldintzak aurretik zehaztuta izatea.

 **ORDENANTZA ONARTZEKO BEHARRA ETA EGOKITASUNA**

Seminarixoko aretoaren erabilera arautuko duen ordenantza beharrezkoa da erabiltzaile posibleek aurretik baldintzak jakiteko.

**ORDENANTZAREN HELBURUAK**

Ordenantzaren helburua izango da erabilera arautzea (ekintza motak, erabiltzaile posibleak, ordutegia, …)

**IZAN LITEZKEEN BESTELAKO AUKERA ERREGULATZAILE ETA EZ-ERREGULATZAILEAK**

Ez da aurreikusten bestelako aukera erregulatzailerik.

Argitaratze-data: 2018/10/9